From Dusk till Dawn

From Dusk till Dawn (euskaraz Ilunabarretik Egunsentira arte) 1996ko Robert Rodriguez estatubatuar zinema zuzendariaren beldurrezko filma bat da. Gidoia Quentin Tarantinok idatzi zuen, eta bertan George Clooney, Harvey Keitel, Juliette Lewis aktoreek eta Quentin Tarantino berak antzeztu zuten.

 Argumentua 

Seth eta Richard "Ritchie" Gecko (George Clooney eta Quentin Tarantino) AEBtako kriminal arriskutsuenetakoak diren bi anai dira. FBI eta Texasko polizia atzetik jarraika dituztela ozta-ozta ihes egiten dute. Fuller familiako senideak (Harvey Keitel, Juliette Lewis eta Ernest Liu) bahituta hartu ondoren, haien autokaraban Mexikora joango dira.

Behin muga igaro ondoren, iluntzean basamortuaren bihotzean dagoen "Titty Twister" ("Titi Kiribildua") deritzon ospe eta itxura txarreko tabernazulora iritsiko dira. Hasiera batean egunez motorzaleen taberna zatar baina arrunta dirudienak gaua iristean sekulako ezustekoa emango die, ingurumari guztiko banpiroen gordeleku eta janlekua baita.

 Aktoreak 
 Harvey Keitel: Jacob Fuller
 George Clooney: Seth Gecko
 Quentin Tarantino: Richard Gecko
 Juliette Lewis: Kate Fuller
 Ernest Liu: Scott Fuller
 Michael Parks: Earl McGraw (Texas Rangerra)
 Brenda Hillhouse: Gloria (bahitua)
 John Hawkes: Pete Bottoms
 Cheech Marin: Muga zaindaria / Chet Pussy / Carlos
 Salma Hayek: Santanico Pandemonium
 Danny Trejo: Razor Charlie
 Tom Savini: Sex Machine
 Fred Williamson: Frost
 John Saxon: polizia burua
 Kelly Preston: Kelly Houge

 Kanpo estekak 
 From Dusk till Dawn filmaren iragarkia ikusgai. Youtube.com 
 IMDBko fitxa irakurgai 

Kategoria:Robert Rodriguezek zuzendutako filmak
Kategoria:Ameriketako Estatu Batuetako filmak
Kategoria:Beldurrezko komedia filmak
Kategoria:Banpiroei buruzko filmak
Kategoria:Psikopatei buruzko filmak
Kategoria:Neo-Western filmak
Kategoria:Edaritegietan girotutako filmak
Kategoria:Mexikon girotutako filmak
Kategoria:Kultuzko filmak
Kategoria:1996ko filmak